Georgia

Georgia ni nchi iliyoko kati ya Ulaya ya Mashariki na Asia ya Magharibi. Ni sehemu ya eneo la Kaukazi, ikipakana na Bahari Nyeusi upande wa magharibi, Urusi upande wa kaskazini na kaskazini-mashariki, Uturuki upande wa kusini-magharibi, Armenia upande wa kusini, na Azerbaijan upande wa kusini-mashariki. 

Georgia inachukua eneo la kilomita za mraba 69,700 (maili za mraba 26,900). Ina idadi ya watu milioni 3.7, ambapo zaidi ya theluthi moja wanaishi katika mji mkuu na mji mkubwa zaidi, Tbilisi. Wenyeji wa Georgia, ambao ni asili ya eneo hilo, wanaunda sehemu kubwa ya idadi ya watu wa nchi hiyo na ndio taifa kuu.

 Jiografia 
Georgia ni nchi ya milima inayofikia kimo cha mita 5,068. Kati ya safu mbili za milima kuna tambarare ya Kolkhis.  

Upande wa magharibi unafaidika zaidi na Bahari Nyeusi, hivyo una hali ya hewa safi na mvua nyingi inayofaa kwa kilimo hasa cha mizabibu.

Historia
Georgia ilikuwa sehemu ya Umoja wa Kisovyeti lakini imekuwa nchi huru tangu 1991. 

Maeneo ya Abkhazia na Ossetia ya Kusini yamedai uhuru pia na kwa sasa hayapo chini ya serikali kuu, lakini hayatambuliki kimataifa.

 Utamaduni 
Wakazi walio wengi (71%) huzungumza lugha ya Kigeorgia lakini kuna vikundi vya wazungumzaji wa Kirusi (9%), Kiarmenia (7%), Kiazeri (6%) na lugha nyingine.

Wageorgia wengi ni Wakristo wanaofuata Kanisa la Kiorthodoksi la Georgia (83.9%). Kuna pia wafuasi wa Kanisa la Kitume la Armenia (3.9%) na Wakatoliki (0.8%). Waislamu ni 9.9%, wakati Wayahudi wanazidi kuhama.

Watu maarufu
Mgeorgia anayejulikana zaidi duniani alikuwa Josef Stalin, mtawala wa Urusi wakati wa Ukomunisti.

 Tazama pia 
 Orodha ya nchi kufuatana na wakazi

 Tanbihi 

 Viungo vya nje 

Serikali
 President of Georgia 
 Government of Georgia 
 Ministry of Foreign Affairs of Georgia  
 Department of Tourism and Resorts 
 American Chamber of Commerce in Georgia
 Chief of State and Cabinet Members 

Taarifa za jumla

 Georgia  at UCB Libraries GovPubs

 Georgia profile from the BBC News

 Association of Modern Scientific Investigation – (AMSI)
News media
 Civil Georgia, daily news about Georgia
 Crisis profile, Georgia, Abkhazia, S. Ossetia  From Reuters Alertnet 
 Georgian Daily , all the latest news from Georgia and related to Georgia
 NewsGeorgia Google Translation into English from the NewsGeorgia (Russian Language) site
 GeorgiaCaucasus.com  GeorgiaCaucasus.com – online info Magazine dedicated to Georgia and Caucasus

Jamii:Georgia (nchi)
Jamii:Nchi za Asia
Jamii:Nchi za Ulaya